TIEDOTE					HETI JULKAISTAVISSA


Pe 31.10. klo 19
KONSERTTI: ANSSI KELA
Anssi Kela singahti koko kansan sydämiin vuosituhannen taitteessa, kun hänen "Nummela"-klassikkoalbumistaan muodostui yksi maamme kaikkien aikojen menestyksekkäimmistä pitkäsoitoista. Rakastettu esiintyjä ei jäänyt kuitenkaan kieriskelemään hetkelliseen suosioon, vaan on pysynyt relevanttina läpi vuosikymmenten. Settilistalle on tunkua vaikka useammankin keikan edestä Mikan faijan BMW:stä Ilveksen kautta aina tuoreimpiin singleihin.
Loputtomasta luovuudestaan tunnettu, palkittu laulaja-lauluntekijä esiintyy ympäri Suomea elämänsä liveiskussa, huippuunsa viritetyn bändin kera. Livekokoonpanon muodostavat maestron itsensä lisäksi Mikko Kosonen, Antti Karisalmi, Saara Metsberg sekä Ville Kela. Oma lukunsa olivat vuosina 2019 - 2023 toteutetut "Mun täytyy kävellä näin" -nimiset elämäkertakonsertit, jotka yhdistelivät livemusaa, monologia ja filmiä. Aamulehti ylisti loppuunmyytyjä saleja kerännyttä konseptia viiden tähden konsertiksi.
Kesto 1 h 40 min, väliaika
 Liput 38,50 €
